title: "Dschibuuti"
text: "Dschibuuti [d\u0292i\u02c8bu\u02d0ti], amtelk det Republiik faan Dschibuuti (\u00fc\u00fcb Araabsk: \u062c\u064a\u0628\u0648\u062a\u064a J\u012bb\u016bt\u012b an \u062c\u0645\u0647\u0648\u0631\u064a\u0629 \u062c\u064a\u0628\u0648\u062a\u064a Jumh\u016briya J\u012bb\u016bt\u012b, \u00fc\u00fcb Fraans\u00f6\u00f6sk: Djibouti an R\u00e9publique de Djibouti, \u00fc\u00fcb Somaali: Jabuuti an Jamahuuriyada Jabuuti, \u00fc\u00fcb Afar: Gabuuti an Gabuutih Ummuuno) as en lun uun a uast faan Aafrika. Uun a nuurd leit Eritrea, uun a waast an s\u00fc\u00fcd Ethioopien, uun a s\u00fc\u00fcduast Somaalia an uun a uast lei det Ruad Sia an a Golf faan Aaden. At lun hee 818.159 lidj (2009). At hoodsteed as Dschibuuti.\n\nGeograafi\n\nGeograafisk Laag \nDschibuuti leit twesken 12\u00b0 43' an 10\u00b0 56' (faan a nuurd tu a s\u00fc\u00fcd) an 41\u00b0 46' an 43\u00b0 25' (faan a waast tu a uast). At lun as amanbi f\u00fcftanjsis letjer as Tjiisklun.\n\nAt lun dialt grensen m\u00e4 trii lunen. Det lingst grens (337 km) faant lun wurt m\u00e4 Ethioopien an det kurtst m\u00e4 Somaalia diald. Det dialt uk en 113 km lung grens m\u00e4 Eritrea. \n\nA eeg faan\u2019t lun as 314 km lung. Hi lingt faan de Doumeira Kap uun a nuurd hen tu det letj steed Loyala uun a s\u00fc\u00fcd.\n\nBerger\nBerger uun Dschibuuti san: de G\u00e2gou Berig (2028 m), de Musa \u0100l\u012b Terara Berig (2021 m), de M\u00eago Aroug Berig (1694 m), de Ag\u00f4gittou Berig (1382 m), de Data San Berig (1323 m), de S\u00f4fe Berig (1289 m), de S\u00ee\u1e0fa Berig (1226 m), de Dakkari Berig (1119 m), de H\u00e9med Berig (1103 m) an de Koul\u00e2mal\u00e9 Berig (922 m).\n\nEilunen\nEilunen uun Dschibuuti san (faan a nuurd tu a s\u00fc\u00fcd): det Doumeira Eilun, de Kall\u00eeda Eilun, d\u00f6n S\u00f6\u00f6wen Breler Eilunen, det Moucha Eilun, d\u00f6n Maskali Eilunen, det Abou Maya Eilun (wat bi a iingung tu de Goubet Sii leit), det Boutres Eilun an det Biley Blax Eilun (of Warramous Eilun).\n\nIndialing faan Ferwalting\nDschibuuti hee seeks regiuunen (\u00fc\u00fcb Araabsk: \u0623\u064e\u0642\u064e\u0627\u0644\u0650\u064a\u0645\u200f \u02beaq\u0101l\u012bm, \u00fc\u00fcb Fraans\u00f6\u00f6sk: r\u00e9gions) wat iin uun distrikten diald wurd.\n\nKliima\n\nBef\u00f6lkring\n\nSpriiken\nD\u00f6n amtelk spriiken faan Dschibuuti san Fraans\u00f6\u00f6sk an Araabsk.\n\nBiljing\nDet iansig huuchskuul uun't lun as det Uniwersiteet faan Dschibuuti.\n\nS\u00fcnjhaid\nW\u00fcfen raage uun't madel en \u00e4\u00e4ler faan 68,8 juaren, an maaner ian faan 64,6 juaren.\n\nPolitiik\nDschibuuti as en republiik. A president sant 1999 as Isma\u00efl Omar Guelleh.\n\nB\u00fctjenpolitiik\nDschibuuti as sant 20. September 1977 lasmoot faan d\u00f6n Feriand Natschuunen an sant 27. J\u00fc\u00fcne 1977 faan det Aafrikoons Unioon.\n\nWiartskap\nAt weering faan't lun as de Dschibuuti-Franc, wat faan det Sentraalbeenk faan Dschibuuti \u00fctjbroocht wurt. \u00dc\u00fcb a HDI-indeks st\u00e4\u00e4nt det lun \u00fc\u00fcb plaats 171 faan 187. Uun't juar 2018 hed at lun en BIP faan amanbi 2,9 biljuunen US-Dooler.\n\nKwelen\n\nDschibuuti"